
BIROUL PERMANENT 

AL

CAMEREI DEPUTAȚILOR
Vă înaintăm, alăturat, Raportul comun asupra proiectului de Lege privind aprobarea Ordonanței de urgență a Guvernului nr.46/2017 pentru modificarea și completarea Ordonanței de urgență a Guvernului nr.8/2009 privind acordarea voucherelor de vacanță, transmis Comisiei pentru muncă şi protecţie socială şi Comisiei pentru antreprenoriat şi turism, pentru dezbatere în fond, cu adresa nr. PLx 368/2017 din 23 octombrie 2017, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	VICEPREŞEDINTE,

 Éva-Andrea CSÉP
	PREŞEDINTE,

Claudiu-Iulius-Gavril NĂSUI

R A P O R T    C O M U N

asupra proiectului de Lege privind aprobarea Ordonanței de urgență a Guvernului nr.46/2017 pentru modificarea și completarea Ordonanței de urgență a Guvernului nr.8/2009 privind acordarea voucherelor de vacanță
În conformitate cu prevederile art.95 și 115 din Regulamentul Camerei Deputaților, Comisia pentru muncă și protecție socială și Comisia pentru antreprenoriat și turism au fost sesizate spre dezbatere, pe fond, în procedură de urgență, cu proiectul de Lege privind aprobarea Ordonanței de urgență a Guvernului nr.46/2017 pentru modificarea și completarea Ordonanței de urgență a Guvernului nr.8/2009 privind acordarea voucherelor de vacanță, trimis cu adresa nr. PLx 368/2017 din 23 octombrie 2017.
Conform prevederilor art.75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din data de 16 octombrie 2017.

Proiectul de lege are ca obiect de reglementare aprobarea Ordonanței de urgență a Guvernului nr.46/2017 pentru modificarea și completarea Ordonanței de urgență a Guvernului nr.8/2009 privind acordarea voucherelor de vacanță, în sensul acordării, în limita resurselor bugetare alocate cu această destinație, de către instituțiile și autoritățile publice centrale și locale, în perioada 1 iulie 2017 - 30 noiembrie 2018, a unei singure indemnizații de vacanță sau a unei prime de vacanță, după caz, sub formă de vouchere, în cuantum de 1.450 lei pentru un salariat. 
La întocmirea prezentului raport comun, membrii celor două comisii au avut în vedere:

· avizul favorabil al Consiliului Legislativ (nr.502/30.06.2017)

· avizul favorabil al Comisiei pentru buget, finanţe şi bănci 
(nr.4c-2/1013/15.11.2017)

· avizul favorabil al Comisiei pentru administraţie publică şi amenajarea teritoriului (nr.4c-6/350/07.11.2017)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-5/453/01.11.2017)

· avizul favorabil al Comisiei juridice, de disciplină și imunități (nr.4c-11/967/05.03.2019)

· adresa Ministerului Finanţelor Publice (nr.61513/14.10.2019)

· punctul de vedere al Guvernului transmis prin adresa nr. 1156/NS/08.03.2021,
· amendamentele înregistrate inițiate de 39 deputați aparținând grupului PNL.
În conformitate cu prevederile art. 62 şi 64 din Regulamentul Camerei Deputaţilor, republicat, cu modificările și completările ulterioare, Comisia pentru muncă şi protecţie socială şi Comisia pentru antreprenoriat și turism şi-au desfăşurat lucrările în şedinţe separate. 
Membrii Comisiei pentru muncă şi protecţie socială au examinat proiectul de lege în ședințele din 15 ianuarie 2018, 16 octombrie 2018, 19 mai 2020 și 30 martie 2021, iar membrii Comisiei pentru antreprenoriat și turism au examinat proiectul de Lege în ședința din data de 27 septembrie 2022.
La ședințele comisiilor deputații şi-au înregistrat prezența conform listelor de prezență.
La dezbaterile Comisiei pentru muncă a participat, în conformitate cu prevederile art.55 şi 56 din Regulamentul Camerei Deputaţilor, republicat, doamna Alexandra Pană - șef serviciu în cadrul Ministerului Economiei, Antreprenoriatului și Turismului.
La dezbaterile Comisiei pentru antreprenoriat a participat, în conformitate cu prevederile art.55 şi 56 din Regulamentul Camerei Deputaţilor, republicat, domnul Ioan Rus – secretar de stat în cadrul Ministerului Economiei, Antreprenoriatului și Turismului.
În urma examinării proiectului de lege şi a opiniilor exprimate, deputații celor două Comisii au hotărât, cu majoritate de voturi, să propună plenului Camerei Deputaților prezentul Raport comun de adoptare în forma prezentată de Senat a proiectului de Lege privind aprobarea Ordonanței de urgență a Guvernului nr.46/2017 pentru modificarea și completarea Ordonanței de urgență a Guvernului nr.8/2009 privind acordarea voucherelor de vacanță, cu amendamente respinse, prezentate în anexa care face parte integrantă din prezentul raport comun. 

În raport cu obiectul şi conţinutul său, proiectul de lege face parte din categoria legilor ordinare.

	VICEPREŞEDINTE,

 Éva-Andrea CSÉP
	PREŞEDINTE,

Claudiu-Iulius-Gavril NĂSUI


	          SECRETAR,

             Dan-Constantin ȘLINCU     


	
	           SECRETAR,

        Florin MIRCEA


Șef birou, Lidia Vlădescu                                                 Consilier parlamentar, Monica Gabriela Tudor                

Anexă

A M E N D A M E N T E      R E S P I N S E
	Nr.

crt.
	Text OUG nr.46/2017
	Text adoptat de Senat
	Amendamente admise/Autor
	Motivația susținerii/Motivația respingerii
	Camera Decizională

	1.
	
	
	1. La articolul I, înaintea punctului 1 se introduce un nou punct cu următorul cuprins:

„- La articolul 1, alineatul (1) se modifică și va avea următorul cuprins:

«Art.1. - (1) Începând cu data intrării în vigoare a prezentei ordonanțe de urgență, pentru recuperarea și întreținerea capacității de muncă a personalului salarial, angajatorii din sectorul public și sectorul privat care încadrează personal prin încheierea unui contract individual de muncă pot acorda, în condițiile legii, bonuri de valoare, denumite în continuare vouchere de vacanță.»” 

Dep.Ștefan Ion – PNL

Dep.Raluca Turcan – PNL

Dep.Dumitru Oprea – PNL

Dep.Gabriel Andronache – PNL

Dep.Nicolea Giugea – PNL

Dep.Virgil Popescu – PNL

Dep.Laurențiu Leoreanu – PNL

Dep.Heiuș Lucian-Ovidiu – PNL

Dep.Alexe Costel – PNL

Dep.Prișcă Răzvan – PNL

Dep.Viorel Badea – PNL

Dep.Gheorghe Tinel – PNL

Dep.Robert Sighiartău – PNL

Dep.Ardelean Ben-Oni – PNL

Dep.Cristian Buican – PNL

Dep.Vîșceanu Dan – PNL

Dep.Nicoară Romeo – PNL

Dep.Trăilă Cristina – PNL

Dep.Huțucă Bogdan – PNL

Dep.Răcuci Claudiu – PNL

Dep.Șișcu George – PNL

Dep.Șovăială Constantin – PNL

Dep.Olar Corneliu – PNL

Dep.Gudu Vasile – PNL

Dep.Pălar Ionel – PNL

Dep.Știbru Gigel – PNL

Dep.Bica Dănuț – PNL

Dep.Bumb Sorin – PNL

Sen.Dumitrescu Iulian – PNL

Sen.Țapu Nazare Eugen – PNL

Sen.Filipescu Răducu – PNL


	Motivația susținerii:

Așa cum a fost reglementat de OUG nr.8/2009, precum și prin modificările ulterioare, din textul actului normativ nu se desprinde cu maximă claritate faptul că acordarea de tichete de vacanță se poate acorda atât sectorului public, dar, mai ales, în sectorul privat, de către agenții economici cu capital privat, organizate în baza Legii nr.31/1990 a societăților. Având în vedere lipsa de forță de muncă calificată la nivelul întreprinderilor mici și mijlocii, generată de fenomenul de emigrare cu care ne-am confruntat în ultimii ani și a necesității de a asigura o forță de muncă stabilă, întreprinderile mici și mijlocii nu mai au resurse pentru a șine pasul cu creșterile salariale din sectorul bugetar și riscă să își piardă angajații. Având în vedere investițiile făcute de majoritatea angajatorilor în pregătirea forței de muncă angajate în vederea asigurării sustenabilității întreprinderilor în condițiile concurențiale generate de UE.

Motivația respingerii:

Precizarea nu este necesară. Ordonanța prevede ca toți angajatorii care încadrează personal prin încheierea unui contract individual de muncă să acorde vouchere de vacanță.


	Camera Deputaților

	2.
	5. Alineatul (3) al articolul 3 se abrogă.


	
	2. La articolul I punctul 5, alineatul (3) al articolului 3 se modifică și va avea următorul cuprins:

„(3) Sumele corespunzătoare tichetelor de vacanță acordate de către angajator sunt deductibile la calculul impozitului pe profit sau a impozitului pe cifra de afaceri, respectiv la calculul impozitului pe venit, în limita a 6 (șase) salarii de bază minime brute pe țară garantate în plată pentru fiecare angajat, pe un an calendaristic, iar pentru salariat sunt scutite de plata impozitului pe venituri și a impozitelor sociale aferente. Salariul de bază minim brut pe țară garantat în plată este cel stabilit prin hotărâre a Guvernului.”

Dep.Ștefan Ion – PNL

Dep.Raluca Turcan – PNL

Dep.Dumitru Oprea – PNL

Dep.Gabriel Andronache – PNL

Dep.Nicolea Giugea – PNL

Dep.Virgil Popescu – PNL

Dep.Laurențiu Leoreanu – PNL Dep.Heiuș Lucian-Ovidiu – PNL

Dep.Alexe Costel – PNL

Dep.Prișcă Răzvan – PNL

Dep.Viorel Badea – PNL

Dep.Gheorghe Tinel – PNL

Dep.Robert Sighiartău – PNL

Dep.Ardelean Ben-Oni – PNL

Dep.Cristian Buican – PNL

Dep.Vîșceanu Dan – PNL

Dep.Nicoară Romeo – PNL

Dep.Trăilă Cristina – PNL

Dep.Huțucă Bogdan – PNL

Dep.Răcuci Claudiu – PNL

Dep.Șișcu George – PNL

Dep.Șovăială Constantin – PNL

Dep.Olar Corneliu – PNL

Dep.Gudu Vasile – PNL

Dep.Pălar Ionel – PNL

Dep.Știbru Gigel – PNL

Dep.Bica Dănuț – PNL

Dep.Bumb Sorin – PNL

Sen.Dumitrescu Iulian – PNL

Sen.Țapu Nazare Eugen – PNL

Sen.Filipescu Răducu – PNL


	Motivația susținerii:

Abrogarea alin.(3) al art.3 ar desființa practic această facilitate pentru angajații economici din România și pentru angajații lor. Reintroducerea deductibilității cheltuielilor ocazionate de acordarea tichetelor de vacanță va apropia legea de scopul său – încurajarea acordării de tichete pentru vacanță. Prin introducerea tichetelor de vacanță, acest amendament va interveni printr-o măsură în favoarea angajatului, căruia îi cresc veniturile reale, și în favoarea angajatorului, care are posibilitatea și este stimulat să acorde angajaților, alături de salariu, vacanțe în țară, prin intermediul tichetelor de vacanță, cu rol de recuperare a capacității de muncă, de creștere a productivității muncii salariatului și de motivare a acestuia pentru a-și menține calitatea de salariat în respectiva întreprindere, ceea ce va genera stabilitate și eficiență mărite la nivelul sectorului privat și în special în cazul întreprinderilor mici și mijlocii.

Motivația respingerii:

Este dublă reglementare. Prevederile se regăsesc în Codul fiscal.


	Camera Deputaților

	3. La articolul I, după punctul 6, se introduce un nou punct, pct.61, cu următorul cuprins: 
61. La articolul 3, după alineatul (8) se introduce un nou alineat, alin.(9), cu următorul cuprins:

(9) Sumele corespunzătoare voucherelor de vacanță acordate angajaților de către alți angajatori decât cei prevăzuți la art.1 alin.(2), în cuantum de 1450 lei/an pentru fiecare salariat, sub formă de voucher de vacanță, sunt deduse din impozitul pe profit, respectiv impozitul pe venitul microîntreprinderilor.

Dep.Ștefan Ion – PNL

Dep.Nicolea Giugea – PNL

Dep.Virgil Popescu – PNL

Dep.Laurențiu Leoreanu – PNL 

Dep.Șișcu George – PNL

Dep.Olar Corneliu – PNL

Dep.Pălar Ionel – PNL

Dep.Bica Dănuț – PNL

Dep.Bumb Sorin – PNL

Dep.Sitterli Ovidiu – PNL
Dep.Toma Cătălin –PNL

Dep.Romanescu Cristinel-PNL

Dep.Roman Florin-PNL

Dep.Ghilei Gavrilă-PNL

Dep.Neahu Nicolae-PNL

Dep.Moldovan Sorin Dan-PNL

Dep.Ionescu George-PNL


	Motivația susținerii:

Prin acest amendament reușim să eliminăm discriminarea și să asigurăm un tratament similar angajaților de la privat și de la stat. Acordarea acestor vouchere de vacanță și celor din mediul privat va duce la creșterea industriei turismului, încasări suplimentare la bugetul de stat.
Motivația respingerii:

Precizarea nu este necesară. Ordonanța prevede ca toți angajatorii care încadrează personal prin încheierea unui contract individual de muncă să acorde vouchere de vacanță.

